‘ইন্ডিয়ান আইডল’-এর দশম সিজন চলছে। গত জুলাই থেকে শুরু হওয়া জনপ্রিয় শোয়ের এই মরসুমও জনপ্রিয় হয়েছে দর্শকদের মধ্যে। কিন্তু সম্ভবত এবারের সেরা চমকটা দেখা গেল এবারই। যখন ‘ওয়াইল্ড কার্ড এন্ট্রি’ অর্থাৎ প্রতিযোগিতার মাঝখানে আচমকা অংশ নিতে এলেন সলমন খান। হ্যাঁ, ঠিকই পড়েছেন। বলিউডের সল্লু মিয়াঁ গান গাইলেন অডিশনে এসে!
এক সর্বভারতীয় সংবাজমাধ্যমে প্রকাশিত প্রতিবেদন থেকে জানা যাচ্ছে, ‘লভ রাত্রি’ ছবি মুক্তি পাওয়ার আগে ছবির নায়ক-নায়িকা ওয়ারিনা হোসেন ও আয়ুশ শর্মা হাজির ছিলেন এই রিয়্যালিটি শোয়ে। কিন্তু শোয়ের আসল চমক তুললেন সলমনই। 
সলমন এলেন। অডিশন। তাঁকে প্রশ্নবাণে বিদ্ধ করলেন অনু মালিক। কিন্তু অন্য জাজ নেহা কক্কর রীতিমতো মুগ্ধ হলেন সলমনকে দেখে। শোয়ের সঞ্চালক মনীশ পাল স্বভাবসুলভ মজায় ভরিয়ে তোলেন শো। কিন্তু সবার মন জিতে নিলেন সলমনই। গাইলেন ‘বেবি কো বেস পসন্দ হ্যায়’। 
পরে গান শেষে সলমন এসে বসেন অতিথি বিচারকের আসনে। উপভোগ করেন অন্যদের গান।